Publication: Magyar Közlöny
Issue: MK-2000-111 (Year: 2000, Number: 111)
Era: 1990-2004
Section: a 190/2000. (XI. 14.) Korm. rendelethez
Paragraph Index: 1446

a 190/2000. (XI. 14.) Korm. rendelethez Csapatmozgások technikai engedélyezéséhez szükséges adatok A rendelet 3. §-ának (1) bekezdése szerinti adatközlés esedékességekor az alábbi adatokat kell a Honvédelmi Minisztérium tárcaszintű vám- és határforgalomért felelős szervének megküldeni: — a csapatmozgással érintett katonai szervezet, és ha külföldi, országának megnevezése; — cél (pl. gyakorlat, kiképzés, térítéses igénybevétel, humanitárius és katasztrófaelhárítási közreműködés); — jogcím (nemzetközi jogi dokumentumok vagy országgyűlési, illetve kormánydöntés száma); — létszám (maximális, amely a megadott időtartamon belül összesen, nem pedig egyidőben összesen értendő); — a Magyar Köztársaság területén történő tartózkodás időtartama (a belépéstől a kilépésig); — rendeltetési hely (Magyarországon a tevékenység helye, külföldön a rendeltetési ország); — be- és kilépésre tervezett magyar határátkelőhely megnevezése, a határátlépés tervezett időpontja (itt kell megjelölni, ha az engedélyezett időtartamon belül többszöri határátlépés történik); — a személyi állomány úti okmányainak típusa (útlevél vagy NATO menetparancs, személyazonosító igazolvány); 2000/111. szám — gép-, harc-, légi és vízi járművek megnevezése, mennyisége (nevesíteni a kontingenshez tartozó szállító gépjárműveket, harci járműveket, légi és vízi járműveket kell); — szállítandó haditechnikai termékek, anyagok, élelmiszer-ellátmány megnevezése, mennyisége (különös tekintettel az egyéni fegyverzetre, a vámszempontból fokozott ellenőrzés alá eső, valamint a veszélyes áruk körébe tartozó termékekre); — szállítás módja, ütemezése; — a kötelék, szállítmány kísérésére vonatkozó igény; — túlsúlyos, túlméretes közúti járművek adatai; — az útvonalengedély kiadásához szükséges egyéb adatok.

Source: https://magyarkozlony.hu/hivatalos-lapok/d8dae93086d4a209244b0b6adf5ac0b57d4c128e/dokumentumok/b4d9ae239fee383724c2f49360c3a08ed213afd6/letoltes